Nr. L 61/18 De Europæiske Fællesskabers Tidende 2. 3. 84 KOMMISSIONENS FORORDNING (EØF) Nr. 555/84 af 29. februar 1984 om tarifering af varer i pos. 62.02 B IV i den fælles toldtarif KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 97/69 af 16. januar 1969 om de nødvendige foranstalt- ninger for ensartet anvendelse af den fælles toldtarifs nomenklatur (1), senest ændret ved akten vedrørende Grækenlands tiltrædelse, særlig artikel 3, og ud fra følgende betragtninger : For at sikre, at den fælles toldtarifs nomenklatur anvendes ensartet, bør der fastsættes bestemmelser om tarifering af varer fremstillet af garn, sejlgarn, reb og tovværk, knyttet med hånden efter macramékniplings- metoden, og hovedsagelig anvendt som urtepotte- ophæng til indendørs boligdekoration ; pos. 59.06 i den fælles toldtarif, der er knyttet som bilag til Rådets forordning (EØF) nr. 950/68 (?), senest ændret ved forordning (EØF) nr. 3333/83 (?), omfatter »andre varer fremstillet af garn, sejlgarn, reb og tovværk (bortset fra tekstilstoffer og varer deraf)«, pos. 62.02 omfatter blandt andet »gardiner og andre bolig- tekstiler« og pos. 62.05 omfatter »andre konfektione- rede tekstilvarer« ; ifølge bestemmelse 1 A til kapitel 59 forstås ved tekstilstoffer bl. a. kniplinger henhørende under pos. $58.09 ; de her omhandlede varer er fremstillet efter macramékniplingsmetoden, som er kendetegnende for varer henhørende under pos. 58.09 ; de kan derfor ikke tariferes i pos. 59.06 ; varer af kniplinger undtagen kniplinger i løbende længder, strimler eller motiver, tariferes enten i kapitel 61 eller 62; med hensyn til tariferingen af de pågældende varer, som hverken er beklædningsgenstande eller tilbehør dertil henhørende under kapitel 61, bør kapitel 62 komme i betragtning ; under hensyn til at de pågældende varer har karakter af boligtekstiler, skal de tariferes i pos. 62.02 B IV ; de i denne forordning fastsatte foranstaltninger er i overensstemmelse med udtalelse fra Nomenklaturud- valget for Den fælles Toldtarif — UDSTEDT FØLGENDE FORORDNING : Artikel 1 Varer fremstillet af garn, sejlgarn, reb og tovværk, knyttet med hånden ifølge macramékniplingsmetoden og hovedsagelig anvendt som urtepotteophæng til indendørs boligdekoration, tariferes i den fælles told- tarif under pos.: 62.02 Sengelinned, dækketøj, håndklæder, vaskeklude og viskestykker ; gardiner og andre boligteksti- ler; B. Andre varer ; IV. Gardiner og andre boligtekstiler. Artikel 2 Denne forordning træder i kraft på enogtyvende dagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 29. februar 1984. ()) EFT nr. L 14 af 21. 1. 1969, s. 1. (?) EFT nr. L 172 af 22. 7. 1968, s. 1. (?) EFT nr. L 313 af 14. 11. 1983, s. 1. På Kommissionens vegne Karl-Heinz NARJES Medlem af Kommissionen